Basupi ba ga Jehofa ga ba keteke malatsi a botsalo ka gonne ba dumela gore ke meletlo e e sa itumediseng Modimo. Le fa Baebele e sa kgale meletlo ya matsalo ka tlhamalalo, e re thusa go tlhaloganya gore Modimo ene o ikutlwa jang ka meletlo e e ntseng jalo. Akanya ka dintlha tse nnè tse di latelang le melaometheo ya Baebele e e tsamaisanang le tsone. Go ne go ntse fela jalo kwa dinageng tse di umakiwang mo Baebeleng tse di jaaka tse di kwa bogareng jwa Asia Minor, kwa moaposetoloi Paulo a neng a dira tiro ya borongwa gone. Fa a le koo, Paulo o ne a raya Balikaonia ba bogologolo a re: “[Modimo] a se ka a itlogela a se na bosupi ka gore a ne a dira molemo, a lo naya dipula go tswa legodimong le dipaka tsa maungo, a tlatsa dipelo tsa lona ka botlalo ka dijo le boitumelo jo bogolo.” (Ditiro 14:17) Ela tlhoko gore sa ntlha Paulo o bua ka pula ka go bo ntle le yone ga go sepe se se ka melang e bile ga go ne go nna le “dipaka tsa maungo.”